|  |  |
| --- | --- |
| **Deltagere:** | **Erling Johansen (EJ) – Anders B. Nielsen (ABN) - Frank Petersen (FP) Dorthe Lauridsen (DL) - Allan Carlsen (AC) – Henrik Schou Madsen (HSM)** |
| **Afbud:** | **Jeppe Nørgaard (JN)** |
| **Referent:** | **Henrik Schou Madsen (HSM)** |

|  |  |
| --- | --- |
| **Beslutningsprotokol:** | **Ansvar** |
| **370 Velkomst og godkendelse af dagsorden.*** EJ bød velkommen, og gik direkte i gang med at høre status på ansvarsområder siden sidste bestyrelsesmøde den 8. okt.
* FP har afleveret en række forslag til fonde der kan søges. HSM og FP vil aftale formål og budget på de enkelte forslag og HSM vil herefter stå for udarbejdelse af fondsansøgning!
* HSM har afholdt møde med DIF for at afklare mulighederne for at søge DIF’s initiativpulje ifm. med den af Anti Doping Danmark (ADD) pålagte opgave at sikre ADD adgang til træningslokaler i alle DVF’s foreninger. Her tænkes specielt på foreninger der lejer træningslokaler i private fitnesscentre. HSM udarbejder ansøgning.
* AC og DL vil - på baggrund af erfaring fra tidligere år – se på at tilpasse DVF’s Terminsliste således at der ikke afvikles stævner før tidligst ved ultimo august. Det har vist sig svært at skaffe tilmeldinger nok til at stævner er rentable før dette tidspunkt.

**371 Orientering fra formanden v/EJ*** EJ forudså, at flere af DVF’s eliteløftere vil stoppe løfter karrieren efter OL 2020, og spurgte til tiltag for at få den frafaldne elite erstattet. ABN fandt ikke problemet var så stort – specielt ikke på kvindesiden hvor der står nye talenter parat. Han kunne dog godt se, at der kunne ske en resultatmæssig nedgang blandt de mandlige løftere. Bestyrelsen diskuterede evt. løsninger for at kunne tiltrække og motivere flere løftere uden dog at finde endelige løsninger.
* EJ fortalte at han selv og FP vil deltage i den planlagte Speeddating med landets kommuner i idrættens hus for at kunne afklare eventuelle samarbejdsmuligheder. Han ville specielt lægge vægt på projekter der kunne skabe økonomi i alle led af DVF.
* EJ fortalte igen at han ville tage et år mere som formand for DVF, hvilket vil give bestyrelsen længere tid til at finde den næste formand. AC pointerede dog, at der stadig manglede en kandidat til næstformandsposten. Bestyrelsen vil fortsat kigge rundt i organisationen efter kandidat.
* EJ spurgte til status på projektet omkring Bio Gym Inovation i Hedensted. FP kunne fortælle, at det lå stille da ejerne stadig manglede midler til opstart.
* EJ har været i kontakt med Eleiko, der har meldt ud, at de vil vende tilbage primo december 2019 for afklaring om evt. ny sponsoraftale for 2020.

**372 Økonomi og budget v/JN*** HSM havde sammenfattet de indkomne ønsker fra div. udvalg til budget for 2020. Det viste et underskud i omegnen af 30.000,- kr, hvilket bestyrelsen fandt acceptabelt i de givne økonomiske rammer. Der blev således ikke skåret i nogle af de indkomne budgetønsker fra DVF’s udvalgI stedet besluttede bestyrelsen at afsætte et rammebudget på 5.000,- kr. til Crossfittudvalget i fald udvalget igen skulle blive aktivt.Ligeså blev DVF’s dommerudvalg tildelt yderligere 5.000,- kr. pga. større udgifter til flyrejser.Endelig diskuterede bestyrelsen om der kunne afsættes beløb til afholdelse af DVF’s 75 års jubilæum. Bestyrelsen var ikke i tvivl om at, det var nødvendigt at afsætte midler til et sådant arrangement i efteråret 2020, hvorfor bestyrelsen afsætte et rammebudget for jubilæet på 50.000,- kr. Arrangementet tænkes afviklet i Idrætshuset på Østerbro og flere events var til debat. Et udvalg bestående af ABN, AC, David Havmand (IK 99) og HSM vil udarbejde forsalg til afvikling.

Det endelige budget for 2020 viser således et underskud på kr. 95.313,- kr. * I fraværet af JN’s afbud fremlagde HSM kort den udsendte balance. Den viser efter alt sandsynlighed, at regnskabet for 2019 ender i plus. Dette primært på baggrund af den lønrefusion DVF har modtaget grundet sygdom i DVF’s administration.

**373 Breddeudvalg v/AC.*** AC kunne fortælle, at der er planlagt trænerseminar til afvikling snarest. Seminaret bliver målrettet den brede kreds af trænere og ikke kun elitetrænere. FP og Thomas Holdersen (Aarhus AK) vil udarbejde udkast til program for seminaret og AC ønskede feedback fra ABN før udsendelse.
* AC fortalte, at der ikke på det seneste var gennemført klubbesøg grundet sygdom. Han håbede dog at få startet flere op hurtigt i det nye år.

**374 Aktivitetsudvalg v/AC.*** AC og DL kunne oplyse, at DM Masters 2020 er flyttet til medio februar da arrangør havde lokaleleje på dette tidspunkt på baggrund af gammel aftale om stævnet.
* Ligeledes er DM 5-kamp flyttet en uge frem til medio juni for at tilgodese arrangørs mulighed for at afholde stævnet.
* Aktivitetsudvalget vil se på at skubbe de regionale stævner i august henimod ultimo august, da erfaringen viser et meget lille deltagerantal ved tidligere stævner.
* DM for Mixhold 2020 planlægges til afholdelse den 6. juni. Der var i bestyrelsen diskussion om stævnets relevans. DL vil udarbejde konditioner for stævnet!
* AC spurgte til om den nuværende tildeling af ”bedste klub” pokal ved div. DVF stævner. Burde der sættes andre kriterier op end det nuværende? Bestyrelsen fandt ikke at dette var nødvendigt.

**375 Eliteudvalg** * ABN fortalte, at der var 10 løftere sendt afsted til NM Ung/Jun i Sverige medio nov.. Alle havde præsteret flot og alle havde opnået medaljeplacering.
* Til EM Ung/U15 i Eilat, Israel sendes kun en løfter da flere har haft problemer med at indberette whereabouts rettidigt. David Havmand er træner på turen.Bestyrelsen diskuterede om den anspændte indenrigspolitiske situation i Israel tilsagde at man skulle overveje deltagelsen. Man besluttede dog at følge situationen og generelt forholde sig til Udenrigsministeriets rejsevejledning for området.
* ABN har været til møde med andre OL forbund med henblik på at informere om mediestrategi i forbindelse med en evt. OL deltagelse.ABN kunne også fortælle, at der den 18. dec. vil blive afholdt ”Hollywoodday”, hvor DIF vil samle potentielle og kvalificerede OL deltagere for at ”netværke” og skabe pressekontakt.
* ABN har fået en henvendelse fra tøjfirmaet ”Virus” om sponsering af landsholdstrikot gennem kraftig rabat på trikoter. Da DVF står foran dialog med Eleiko om en sponsoraftale med Eleiko vil tilbuddet kunne tages med i disse samtaler, og på baggrund af nuværende aftale om landsholdstrikot med Eleiko vil tilbuddet fra Virus først være relevant ved 100% sponsering.

**376 Strategiplan for DVF v/AC og HSM .*** AC og HSM har afviklet møde med DIF-konsulent Pernille Løvengreen med henblik på at opstille rammer for kursus/workshoprække, der gerne skulle munde ud i fuldt udarbejdet organisationsplan og tiltag for at tiltrække en frivillig ressource til DVF. Ved mødet blev der diskuteret, hvem der skulle deltage i kursus/workshoprække. Her havde AC gjort det klart, at han ikke kunne se formålet med kun at invitere DVF’s bestyrelse og at han i så fald ville overveje sin egen deltagelse. Fra DIF’s side påpeges et manglende engagement i DVF for opfyldelse af de indgåede aftaler om strategiske spor, og der påtænkes en politisk kontakt fra DIF’s bestyrelses side. Der afholdes møde den 10. dec. med DIF-Konsulent Nicklas Bjaaland hvor de strategiske spor skal evalueres. Ved mødet deltager AC, EJ, FP og HSM.ABN kritiserede den nye struktur på bloktilskud fra DIF via aftaler om strategiske spor. Han fandt, at strukturen i høj grad var politisk styret af DIF og at det ikke var et ønske fra basis. Heri – fandt han – lå måske også en forklaring på den manglende frivillige ressource for at løse opgaverne. Der mangler ejerskab blandt de frivillige.
* AC, FP og HSM har holdt møde med Dansk Styrkeløft Forbund (DSF). Det er besluttet at gå sammen om skoleprojekt med henblik på at kåre Danmarks stærkeste 6. klasse. Der var sendt materiale ud til klubberne vedr. dette med ønsket opstart allerede i denne vinter. AC kunne fortælle, at der har været meget lidt respons på udsendelsen, og bestyrelsen pointerede også, at et sådant tiltag fra skoleside skulle have langt mere tid til planlæggelse i forhold til at tilrettelægge undervisningen henover et skoleår.
* Det er også aftalt med DSF, at gå sammen om at arrangere frivillighedsarrangement med henblik på at anerkende den frivillige ressource i både DVF og DSF. Det er besluttet at gå sammen om arrangement i 2021. AC foreslog, at DVF afholdt eget frivillighedsarrangement i 2020, evt. i forbindelse med DVF’s Repræsentantskabsmøde den 16. maj. Der blev dog ikke endeligt besluttet noget vedr. dette.
* AC efterlyste tiltag for at gøre DVF’s repræsentantskabsmøder mere relevante for flere klubber og delegerede. AC fandt det beklageligt, at så få klubber var repræsenteret ved møderne. Han nævnte muligheder for at afvikle workshop eller anden form for frivillighedsarrangement i forbindelse med mødet. Bestyrelsen var enige i det formålstjenestelige i at tiltrække flere klubber for en bredere debat om DVF’s fremtid, men nåde ikke frem til konklusion på tiltag.Bestyrelsen vil summe videre over punktet.

**377 Ny hjemmeside til DVF.*** DVF har modtaget forslag til ny hjemmeside til forbundet udarbejdet på frivillig basis. Siden indeholder bl.a. ”Webshop”modul for salg af Eleiko-varer via DVF’s hjemmeside.Bestyrelsen kendte ikke til et ønske om udarbejdelse af ny side, men HSM blev pålagt at undersøge den tilbudte sides muligheder og økonomi med henblik på en stillingtagen til dens relevans. Bestyrelsen pointerede herunder specielt et fokus på en sikring af indhold i fald udbyder ikke længere vil hoste siden!

**378 Evaluering samt kommende stævner.*** **Afholdte stævner**
* **Øst Senior 2/11 i Bavnehøjhallen.**

48 deltagere.**Vest Senior 2/11 i Aalborg.**66 deltagere.* **Øst ungdom 23/11 i Kastrup.**

27 deltagere.* **Vest ungdom 23/11 i Aarhus.**

11 deltagere.* DVF har modtaget skrivelse vedr. afvikling af vest senior med mange deltagere. Stævnet var således trukket godt ud tidsmæssigt. Bestyrelsen gjorde gældende, at stævneafviklingen var tilrettelagt i samarbejde med arrangerende klub, hvilket man også fandt formålstjenesteligt fremadrettet. Man opfordrede dog alle til at være opmærksom på problematikken.

**359 Eventuelt.*** Der var intet til punktet.

**Næste bestyrelsesmøde (budgetmøde):** Tirsdag den 25/2 – 2020 i Idrættens Hus, Brøndby. Ref. Henrik Schou Madsen | HSMFPACDLEJFPABNACHSMFPABNDLDLACEJFPHSMHSM |